Ble utsatt for hevnporno: – Magen vrengte seg, jeg svettet og kastet opp
Slettmeg.no Dinutvei.no Kvinnen hadde allerede et svært anstrengt forhold til sin tidligere samboer da situasjonen gikk fra ille til verre for fire år siden. – Mange profiler med ulike navn og med bilder som tilhørte meg, dukket ofte opp på Facebook. Jeg fikk SMS fra ukjente menn, som sendte bilder av seg selv. Hun har sagt seg villig til å fortelle sin historie anonymt etter å ha blitt kontaktet av VG, som har sett rettspapirene. Den nå 36 år gamle tobarnsmoren mener det er viktig å belyse de enorme skadevirkningene for den som blir utsatt for såkalt hevnporno.Det var først da hun fikk en melding fra en slektning i utlandet med spørsmål som «hva i all verden er det du driver med?» at kvinnen innså hvor alvorlig nettmisbruk det var snakk om. – «Du kan da ikke legge ut slikt», fikk jeg høre. Jeg forsto ingen ting. Flere telefoner og meldinger strømmet inn. Jeg hadde ikke tilgang til profilen selv, men fikk en utskrift av siden. Da så jeg bildene. De var meg. Bilder som min ekssamboer hadde på sin telefon. Jeg er ikke den som bretter meg ut for menn, men på Facebook lå jeg bokstavelig talt brettet ut, forklarer kvinnen, som har barn med mannen som senere ble dømt. Fått det med deg? Kripos anket frifinnelse av nakenbildespredning Dømt til fengsel: Lastet ned og delte intime Snapchat-bilder Sjokket over spredningen av bildene var så stort at hun fikk en sterk fysisk reaksjon. – Magen vrengte seg. Jeg svettet, var uvel og kastet opp. Og jeg dusjet flere ganger den dagen. Samme dag kontaktet hun nettsiden Slettmeg.no, som hjelper mennesker med å få fjernet uønsket materiale på nett. – De fant profilen og søkte opp IP-adressen, så jeg kunne informere politiet.* Intime bilder eller videoer blir distribuert på internett uten samtykke fra avbildede. * Bildene eller filmene er ofte lastet opp av forsmådde eks-kjærester for å hevne seg, derav navnet. * Andre ganger har private bilder eller videoer blitt stjålet av hackere, og deretter blitt lastet opp. * Enkelte ganger er også bildene tatt eller videoene filmet uten at offeret vet om det. * Et mer dekkende begrep er derfor pornografi uten samtykke. * I mange tilfeller har offerets fulle navn, bosted, profiler i sosiale medier, e-postadresse til sjefen og foreldrene blitt lagt ut samtidig med bildet. Slik blir ofrene ofte forfulgt og trakassert i ettertid. * Hevnporno er en egen pornosjanger. * 9 av 10 av ofrene er kvinner. 68 prosent av ofrene er mellom 18 – 30 år gamle. 27 prosent er mellom 18 og 22 år gamle. * En undersøkelse viste at 47 prosent av de spurte ofrene for hevnporno hadde vurdert selvmord. * Flere land har innført lover mot hevnporno, blant annet Tyskland og Israel. Kilder: End Revenge Porn, Wikipedia, Dagens Næringsliv, Charlotte Laws.Den første natten var grusom. Bekymringen rundt hvem som hadde sett bildene, som i sin tid var sendt i fortrolighet til gjerningsmannen, var stor. – Natten var lang, og tankene svirret. Hadde noen på skolen til barna våre sett dette? Hadde noen på arbeidsplassen min sett bildene? Kjendisblogger: Fikk intimt bilde spredtKvinnen forteller at hun satt med hettejakke over hodet på vei til politistasjonen, fordi hun var redd for å bli sett. Møtet på politistasjonen var en stor prøvelse i seg selv. – Jeg var jo i sjokk og hadde vanskeligheter med å få frem ordene. Hendene var klamme, og jeg stammet. Bena ristet, så jeg ikke klarte å stå. Startet på 80-tallet: Hevnpornoens historie Noe av det som gjorde påkjenningen ekstra stor for kvinnen, var hennes egen skyldfølelse rundt det å ha sendt fra seg bildene frivillig i utgangspunktet. Da politiet satt og noterte på PC-en, gikk det mange tanker gjennom hodet hennes. – Ikke minst om at jeg aldri skulle ha gitt ham bildene. Jeg bekymret meg for hva politimannen tenkte om meg. Til slutt takket betjenten for samtalen og sa de skulle kontakte meg igjen.Den fornærmede kvinnen forteller at timene som fulgte føltes som uker. Hun gikk som i en tåke. Så kom endelig telefonen om at politiet hadde beslaglagt ekssamboerens telefoner, kamera, PC og minnekort. Norske kjendiskvinner: Vår kamp mot hevnporno Etter flere uker startet rettssaken. Den besto av flere tiltalepunkter, med bildespredningen som et av de mest sentrale. – Timene i retten var så lange, og jeg følte at rommet snurret. Da vi kom til det punktet der vi skulle gå gjennom Facebook-profilen, måtte jeg be advokaten min om en pause. Magen slo seg vrang, og det ble vanskelig å puste. Det var som om noen kvalte meg, forteller kvinnen.Gjerningsmannen ble dømt for trakassering og identitetstyveri og ilagt 60 timers samfunnsstraff. Han ble i tillegg pålagt å betale 20.000 kroner i erstatning til kvinnen. Straffen innebar for øvrig inndragning av PC, ekstern harddisk, mobiltelefon og minnebrikker. Justisminister Anders Anundsen: – Det ultimate tillitsbrudd Etter rettssaken ventet en ny prosess. De fleste i lokalmiljøet visste hva som hadde skjedd, og hvem som var involvert. – Jeg var ikke i byen mer enn nødvendig og brukte store, vide klær for å skjule meg. I tillegg farget jeg håret for ikke å bli gjenkjent. Venner og familie fulgte barna til aktiviteter. Til og med da vi reiste bort for å kunne slappe av, følte jeg at alle tittet på meg. Som om de gjenkjente meg fra Facebook. I dag har 36-åringen bygget seg opp igjen, men minnene kommer ofte til overflaten. – Blant annet har jeg gått på kurs for å kunne lære meg å være blant flere mennesker. Jeg begynte etter hvert å jobbe igjen, men angsten var for stor, så jeg falt ut. I dag, tre år etter rettssaken, er jeg fortsatt arbeidsledig. Kvinnen deltar på aktiviteter og kurs for ikke å forsvinne «inn i skallet sitt» igjen. – Jeg må slutte å gjemme meg og i stedet heve hodet og stå på. Minnene kan ikke slettes, men de skal ikke stoppe meg fra å leve et fullverdig liv. Sophie Elise Isachsen: Misbrukt på nettKvinnen vet at hun ble utsatt for en kriminell handling, og at hun ikke har skyld. Likevel vil hun advare andre jenter og kvinner mot å dele bilder – selv om mottakeren er en de har tillit til. – Til unge jenter som tenker at det er bare er kjæresten som ser bildet, vil jeg si at det dessverre finnes gutter og menn som synes det er greit å dele bildene eller opprette profiler i ditt navn. Det kan være for å skryte, eller det kan være for å hevne seg. Ikke la NOEN ta bilder eller filme dere. Ingen spor blir hundre prosent slettet. Min opplevelse har ikke bare satt spor hos meg, men også hos barna mine og familien. Ingen ønsker å se sin mor, datter eller søster naken på internett eller TV. Fått nakenbilder spredt? Det er aldri din skyld VG-kommentar: Internetts mørke kjeller
Den da 33 år gamle norske kvinnen opplevde marerittet: Eks-samboeren opprettet en falsk profil på Facebook i hennes navn og la ut svært intime bilder. Eks-samboeren opprettet en falsk profil på Facebook i hennes navn og la ut svært intime bilder.